Douda d' Aiwe d' Oûte (pitit roman)

Douda d' Aiwe d' Oûte (Douda d’Êwe d’Oûthe), c' est on ptit roman scrît pa René Brialmont, ey eplaidî dins l' Coleccion Pårlaedjes do Teroe e 2013.

 Plaeçaedje dins li spåce et dins l' tins 
Li spoûle si passe dins les viyaedjes et hamteas dilé l' Aiwe d' Oûte : Opagne, Bårvea-so-l'-Aiwe d' Oûte, Nî, Boumål, Izir, Grand Bru, Viyé-Sinte-Djetrou, Lignli, Werisse, Bouxheamont.

C' est on racontaedje istorike, ca il est plaecî do tins des Holandès.

 Tinme 
On cinsî d' Opagne va epronter ene îpe a on vijhén po irper on tchamp so Bouxheamont. Nén on sudjet po fé on roman, dit-st i l' ôte. Mins li scrijheu nos dit Djôzef Dalrossete, l' epronteu, on toursiveus potince. Cwè çk' i va bén poleur fé d' foû-ordinaire avou ene îpe ? 

Mins po pezer so l' usteye, li prusteu, Colas Lomtotoute, î a-st emantchî ene viye pezante posteure di metå, ki rprezinte ene gade, ritrovêye Diu sait wice, «paski l' îpe est on pô coûte di dints». I ricmande bén a Djôzef Dalrossete di nel nén piede.

Li londmwin, divant l' pikete do djoû, atele si cavale, et sayî d' esse al Minieye divant les ovrîs. C' est ene cårire di galinne. Il î va haper sacwants pires, pu les rascovri d' ansene. Cwè çk' il a bén a trexhe, sabaye, Maria deyî ?

 Sol no d' Douda 
Douda, c' est l' såvadje no d' on Oûtlî k' aveut on difåt d’ prononciåcion ki lyi fjheut dire « d » ou « t » al plaece di « g » ou « k ». E 1815, å ndalaedje des Francès et a l’ arivêye des Holandès, il aveut abouté : «Fårè bén distandjî l’ Douda distonte li Tamembert !»

Ci « Douda » la, metou po « Gouda », esteut dmoré por lu come ene cwåte di vizite.

 Conte-rindou d' lijheus 
Au strumadje do lîve da René Brialmont à Barvê, René a lî l' prumi chapite di s' lîve...c'èsteut bia, bia, bia èt si télemint plaîjant qui tot l' monde riyeut à skèter sès bot'nîres !Joëlle Spierkel,  66, esté 2103


 Boket foû do live (mwaisse modêye) 

 Sourdants 

Categoreye:Romans e walon